**NÕUSOLEK ISIKUANDMETE TÖÖTLEMISEKS**

1. **Isikuandmete vastutav töötleja** Tallinna Komeedi Lasteaed (edaspidi lasteaed), Komeedi 3 Tallinn 10122
2. **Lapse** nimi .................................., isikukood ..................................
3. **Lapsevanema või muu hooldusõigusega isiku** (edaspidi *lapsevanem*)nimi .................................., e-post .................................., isikukood või registrikood..................................

Annan lasteaiale nõusoleku avalikustada oma lapse järgmisi isikuandmeid järgmistel eesmärkidel (tehke ruutu märge):

* lapse foto

Avalikustamise eesmärk on jagada teavet lasteaia tegevuse kohta ja/või tunnustada last tubli saavutuse eest.

* lapse nimi

Avalikustamise eesmärk on jagada teavet lasteaia tegevuse, nt huviringide, võistluste ja etenduste kohta ja/või tunnustada last tubli saavutuse, nt võistlusel auhinnalise koha saamise eest.

* Lasteaia tundides ja/või huviringides tehtud tööd ja nende salvestused

Avalikustamise eesmärk on tunnustada heade saavutuste eest ja kajastada tundide ja/või huviringide tegevust.

Luban neid andmeid avalikustada:

* lasteaia stendil
* lasteaia veebilehel
* lasteaia meililistides
* lasteaia aastaraamatus
* ajakirjanduses
* Tallinna Haridusameti aastaraamatus

Annan lasteaiale nõusoleku kasutada oma e-posti aadressi järgmiselt:

* lisada minu e-posti aadress lasteaia Google’i gruppi (andmed edastatakse Google’i keskkonda).

Lapsevanemate meililisti eesmärk on võimaldada omavahel suhelda ning lihtsustada lasteaia ja kodu teabevahetust.

* Saata minu e-posti aadressile lasteaia kohta uudiseid ja aktuaalset infot

Saatmise eesmärk on teavitada lasteaia tegevusest.

* saata minu e-posti aadressile teavet lastelaagrite, kooliväliste huviringide, koolituste jm laste arengut toetava tegevuse kohta

Teabe edastamise eesmärk on aidata lapsevanemal leida lapsele ja endale arendavat lasteaiavälist tegevust.

**Eriliigilised isikuandmed**

* Annan lasteaiale nõusoleku töödelda oma alaealise lapse terviseandmeid tema elu ja tervise kaitseks (terviseseisund, mille tõttu võib laps vajada abi ravimite võtmisel või ei saa osaleda mõnes tegevuses, nt kehalise kasvatuse tunnis, või söömisharjumused toiduainete vastunäidustuse, allergiate korral):

……………………………………………………………………………………………………………………………………………………………………………………………………

Lapse terviseandmete töötlemise eesmärk on lapse elu ja tervise kaitse ning turvalise keskkonna tagamine lasteaias.

**Andmekaitsetingimused nõusoleku alusel isikuandmete töötlemise korral**

1. **Õiguslik alus**

Andmete töötlemise õiguslik alus on nõusolek. NB! Kõigi ülejäänud andmete töötlemine, mida lasteaed lapsevanemalt nõuab, toimub õigusaktidega sätestatud kohustuste täitmiseks.

1. **Lapsevanema õigused**
	1. **Nõusoleku tagasivõtmine**

Lapsevanemal on õigus nõusolek igal ajal tagasi võtta. Nõusoleku tagasivõtmiseks tuleb lapsevanemal esitada lasteaiale avaldus ja märkida ära, milliste andmete töötlemise nõusoleku ta tagasi võtab.

* 1. **Andmete saamine, parandamine, piiramine ja kustutamine**
	2. Lapsevanemal on õigus saada lasteaialt kõiki andmeid, mida lasteaed tema alaealise lapse kohta nõusoleku alusel töötleb.
	3. Lasteaed parandab või kustutab nõusoleku alusel töödeldavaid isikuandmeid lapsevanema taotluse alusel. Taotlus tuleb esitada e-posti aadressil: komeedi@komeedila.edu.ee.
	4. Lasteaed vastab kõigile lapsevanema õigustega seotud pöördumistele esimesel võimalusel, kuid mitte kauem kui 30 päeva jooksul. Kui lapsevanema pöördumine on selgelt põhjendamatu või ülemäärane, on lasteaial õigus jätta see täitmata või nõuda täitmise eest mõistlikku tasu.
1. **Andmete avalikustamine ja edastamine**
	1. Lasteaed on kohustatud avaldama lapse ja lapsevanema isikuandmeid kolmandatele isikutele seaduses sätestatud juhtudel.
	2. Andmed avalikustatakse lasteaia veebilehel piiramatule hulgale kolmandatele isikutele. Andmed avalikustatakse kinnises keskkonnas üksnes lapsevanematele, lastele ja lasteaia töötajatele.
2. **Andmete säilitamine**
	1. Nõusoleku alusel avalikustatavaid andmeid säilitatakse nõusoleku tagasivõtmiseni. Avalikustamata andmed kustutatakse pärast nõusoleku tagasivõtmist. Avalikustatud andmeid ei kustutata, kui see on tehniliselt võimatu (nt aastaraamatud) või kui vanem seda ei nõua (e-keskkonnad).
	2. Eriliigilisi andmeid ja vanemate kontaktandmeid säilitatakse nõusoleku tagasivõtmiseni või seni, kuni laps on lasteaia õpilane. Pärast seda andmed kustutatakse (hävitatakse).
	3. Nõusolekut säilitatakse 2 aastat andmete töötlemise lõpetamisest.
3. **Turvalisus**
	1. Avalikustatud andmetele pääsevad ligi kõik, kes kasutavad keskkonda, kus lasteaed andmeid avalikustab.
	2. Lasteaia veebileht on kaitstud otsiroboti vastase tõkkega, et isikuandmed oleksid otsingumootoritele kättesaamatud.
	3. Kinnisele keskkonnale pääsevad ligi üksnes grupi liikmed või keskkonna kasutajad.
	4. Lapsevanema e-posti aadress on kättesaadav lasteaia töötajatele ja teistele sama rühma lapsevanematele. E-posti aadressid asuvad turvalises serveris. Andmetele pääseb ligi ning ligipääse haldab iga rühma selleks volitatud isik.
	5. Lapse eriliigilised isikuandmed on kättesaadavad üksnes neile lasteaia töötajatele, kes on selleks volitatud, et tagada lapse tervise kaitse. Lapse eriliigilisi andmeid töödeldakse üksnes paberil. Eriliigilisi andmeid hoitakse lukustatud kapis.
4. **Kõigi andmetöötluse kohta tekkivate küsimuste või muredega on lapsevanemal võimalik pöörduda lasteaia juhataja Helin Värtina poole e-posti aadressil** **komeedi@komeedila.edu.ee.**
5. **Lapsevanemal on õigus pöörduda Andmekaitse Inspektsiooni või kohtu poole, kui ta leiab, et andmete töötlemisel on rikutud tema või tema lapse õigusi.**

Kinnitan, et olen andmekaitsetingimustega tutvunud:

allkiri kuupäev